Tarybos reglamentas (EEB) Nr. 3398/80
1980 m. gruodžio 8 d.
dėl papildomo protokolo prie Susitarimo tarp Europos ekonominės bendrijos ir Šveicarijos Konfederacijos, kuris priimamas Graikijos Respublikai įstojus į Bendriją, sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
kadangi dėl Graikijos Respublikos stojimo į Bendriją reikia patvirtinti 1972 m. liepos 22 d. Briuselyje pasirašyto Susitarimo tarp Europos ekonominės bendrijos ir Šveicarijos Konfederacijos papildomą protokolą [1],
PRIĖMĖ ŠĮ REGLAMENTĄ:
1 straipsnis
Bendrijos vardu tvirtinamas papildomas protokolas dėl Susitarimo tarp Europos ekonominės bendrijos ir Šveicarijos Konfederacijos, kuris priimamas Graikijos Respublikai įstojus į Bendriją.
Protokolo tekstas yra pridedamas prie šio reglamento.
2 straipsnis
Tarybos pirmininkas paskelbia pranešimą, nurodytą papildomo protokolo 12 straipsnyje.
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. gruodžio 8 d.